আগামী ১জুলাই ঢাকা বিশ্ববিদ্যালয় দিবস ২০১৮ উদ্‌যাপন উপলক্ষে বিশ্ববিদ্যালয়ে বর্ণাঢ্য কর্মসূচি গ্রহণ করা হয়েছে। কর্মসূচী অনুযায়ী দিবসটি উপলক্ষে সকাল ১০টায় প্রশাসনিক ভবন সংলগ্ন মলে জমায়েত হয়ে ঢাকা বিশ্ববিদ্যালয় ও হলসমূহের পতাকা উত্তোলন শেষে সকাল ১০:৩০ মিনিটে শোভাযাত্রা সহকারে টিএসসিতে গমন করা হবে। বিশ্ববিদ্যালয়ের ছাত্র-ছাত্রী, শিক্ষক ও কর্মকর্তা-কর্মচারীবৃন্দ র‌্যালিতে অংশগ্রহণ করবেন। সকাল ১১টায় বিশ্ববিদ্যালয় ছাত্র-শিক্ষক কেন্দ্র মিলনায়তনে অনুষ্ঠিত হবে আলোচনা সভা। এবারের প্রতিপাদ্য বিষয় হলো “অন্তর্ভুক্তিমূলক উন্নয়নে উচ্চশিক্ষা”।